open-index/open-wikipedia-markdown huggingface dataset:
Εμανουέλ Αντεμπαγιόρ

Ο **Εμανουέλ Αντεμπαγιόρ** (*Emmanuel Adebayor*, γεννήθηκε 26 Φεβρουάριο 1984) είναι διεθνής πρώην ποδοσφαιριστής από το Τόγκο που αγωνιζόταν ως κεντρικός επιθετικός. Έχει αγωνιστεί για την Άρσεναλ, τη Μάντσεστερ Σίτι, την Τότεναμ, την Κρύσταλ Πάλας, τη Μετς, τη Μονακό, τη Ρεάλ Μαδρίτης, τη Μπασακσεχίρ, τη Καϊσέρισπορ και την Ολίμπια της Παραγουάης.

## Καριέρα

Ξεκίνησε την καριέρα του από ομάδες της Γαλλίας και το 2006 η Άρσεναλ τον απέκτησε από τη Μονακό έναντι 3 εκατομμυρίων λιρών. Όσο αγωνιζόταν για την Άρσεναλ (2006-09)  ανακηρύχθηκε καλύτερος Αφρικανός ποδοσφαιριστής το 2008, ενώ ήταν μέλος της καλύτερης ομάδας της Πρέμιερ Λιγκ τη χρονιά 2007-08. Το 2009 αποκτήθηκε από τη Μάντσεστερ Σίτι για περίπου 25 εκατομμύρια λίρες. Αφότου δόθηκε δανεικός στη Ρεάλ (με την οποία κατέκτησε το μοναδικό συλλογικό του τίτλο, το Κύπελλο Ισπανίας το 2011) και την Τότεναμ, με την οποία σκόραρε 18 γκολ στο πρωτάθλημα τη σεζόν 2011-12 και ήταν ο πρώτος σκόρερ της, αποκτήθηκε από τη δεύτερη για 5 εκατομμύρια λίρες μέχρι το 2015. Στην παρουσία στα γήπεδα της Αγγλίας σημείωσε 97 γκολ σε 242 αγώνες και έδωσε 36 τελικές πάσες (ασίστ).

Ο Αντεμπαγιόρ αν και επιλέξιμος για την εθνική Νιγηρίας εκπροσώπησε τελικά το Τόγκο, πραγματοποιώντας το ντεμπούτο του το 2000. Ήταν μέλος της εθνικής Τόγκο η οποία συμμετείχε στο Παγκόσμιο Κύπελλο του 2006, τη πρώτη και μοναδική έως τώρα εμφάνιση της χώρας σε Μουντιάλ. Ο Αντεμπαγιόρ ήταν ένας από τους παίκτες που βρίσκονταν στο λεωφορείο που δέχθηκε πυροβολισμούς στο Κύπελλο Εθνών Αφρικής το 2010, από το οποίο αποσύρθηκε. Όμως επέστρεψε για το Κύπελλο Εθνών Αφρικής το 2013, βοηθώντας το Τόγκο να φτάσει μέχρι τα προημιτελικά, καθώς και το 2017. Έχει πραγματοποιήσει 87 συμμετοχές με το εθνόσημο και με 32 γκολ είναι ο πρώτος σκόρερ της εθνικής Τόγκο και ο ποδοσφαιριστής με τις περισσότερους διεθνείς αγώνες.

## Παραπομπές


Κατηγορία:Τογκολέζοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Τόγκο
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Ιστανμπούλ Μπασάκσεχιρ
Κατηγορία:Ποδοσφαιριστές Κάισερισπορ
Κατηγορία:Ποδοσφαιριστές Κλουμπ Ολίμπια
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν 
Κατηγορία:Ποδοσφαιριστές Σούπερ Λιγκ Τουρκίας 
Κατηγορία:Ποδοσφαιριστές Κυπέλλου Εθνών Αφρικής 2006
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Κυπέλλου Εθνών Αφρικής 2017
Φρένκι ντε Γιονγκ

Ο **Φρένκι ντε Γιονγκ** (, 12 Μαΐου 1997 - ) είναι Ολλανδός ποδοσφαιριστής ο οποίος αγωνίζεται ως μέσος για την Μπαρτσελόνα και την εθνική ομάδα της Ολλανδίας. Είναι πολύπλευρος πλεϊμέικερ με πολύ καλές αμυντικές δυνατότητες. 

Ο ντε Γιονγκ ξεκίνησε την επαγγελματική του καριέρα από τη Βίλεμ ΙΙ το 2015. Ένα χρόνο αργότερα πήρε μεταγραφή για τον Άγιαξ συμβολικά για 1€, αλλά με ρήτρα 10% επί της πώλησης. Στον Άγιαξ ο ντε Γιονγκ αναγνωρίστηκε ως ένας από τους καλύτερους μέσους στην Ευρώπη, κερδίζοντας ένα εγχώριο νταμπλ και έφτασε στα ημιτελικά του Τσάμπιονς Λιγκ. Τη σαιζόν 2018-19 κέρδισε το πρωτάθλημα, το κύπελλο, αναδείχθηκε παίκτης της σαιζόν για την Ερεντιβίζιε και ήταν καταλυτικός στην πορεία του Άγιαξ μέχρι τα ημιτελικά του Τσάμπιονς Λιγκ, για πρώτη φορά μετά από 22 χρόνια, και ανακηρύχθηκε καλύτερος μέσος της σαιζόν για το Τσάμπιονς Λιγκ. Τον Ιούλιο του 2019 αποκτήθηκε από την Μπαρτσελόνα για 75 εκατομμύρια ευρώ. Τον Οκτώβριο του 2020 ανανέωσε το συμβόλαιο του στην Μπαρτσελόνα με την ρήτρα αποδέσμευσης του να είναι 400 εκατομμύρια ευρώ. 

Ο ντε Γιονγκ πραγματοποίησε το επαγγελματικό του ντεμπούτο με την εθνική ομάδα αντρών το Σεπτέμβριο του 2018 και βοήθησε ως βασικός την Ολλανδία να καταλάβει τη δεύτερη θέση στο πρωτάθλημα εθνών.

## Παραπομπές


## Εξωτερικοί σύνδεσμοι
* 
* 

Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Βίλεμ ΙΙ
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Μαγδαληνή του Ρόις-Κέστριτς

Η **Μαγδαληνή του Ρόυς-Κέστριτς** (γερμ. *Magdalena Reuss von Köstritz*, 20 Αυγούστου 1920 - 10 Οκτωβρίου 2009) ήταν πριγκίπισσα του Ρόυς-Κέστριτς και μετέπειτα πριγκίπισσα της Πρωσίας.

## Βιογραφία
Η *Μαγδαληνή Παυλίνα* γεννήθηκε στις 20 Αυγούστου 1920 στη Λειψία, και ήταν κόρη του Ερρίκου ΛΣΤ΄ του Ρόυς-Κέστριτς και της Ερμίνας του Σένμπουργκ-Βάλντενμπουργκ.

Στις 5 Ιουνίου 1943 παντρεύτηκε τον Ουμβέρτο της Πρωσίας στο Κάστρο Πρίλβιτς στο Πότσδαμ. Μαζί απέκτησαν παιδιά:
*την *Αναστασία* Βικτωρία Καικιλία Ερμίνα (γενν. 1944), παντρεύτηκε τον Αλοϋσιο Κωνσταντίνο του Λέβενσταϊν-Βέρτχαϊμ-Ρόζενμπεργκ. Απέκτησαν 4 παιδιά.
*την Μαρία Χριστίνα (1947 - 1966), σκοτώθηκε σε αυτοκινητιστικό δυστύχημα.

Πέθανε στις 10 Οκτωβρίου 2009 στο Κάστρο Λέβενσταϊν σε ηλικία 89 ετών. Είναι θαμμένη στο Κάστρο Χοεντσόλλερν.

## Τίτλοι
*20 Αυγούστου 1920 – 5 Ιουνίου 1943: *Η Γαληνοτάτη Υψηλότητα* Πριγκίπισσα Μαγδαληνή του Ρόις-Κέστριτς
*5 Ιουνίου 1943 – 10 Οκτωβρίου 2009: *Η Βασιλική Υψηλότητα* Πριγκίπισσα Ουμβέρτου της Πρωσίας

## Παραπομπές


Κατηγορία:Οίκος των Χοεντσόλερν
Κατηγορία:Γερμανοί ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες τoυ Ρόις
Κατάλογος Ελλήνων κατά την καθαρή τους θέση

Ακολουθεί λίστα των Ελλήνων δισεκατομμυριούχων κατά την καθαρή τους θέση(net worth) βασιζόμενη στο περιοδικό *[[Forbes]]*. 

Κατηγορία:Κατάλογοι που αφορούν την Ελλάδα
Καλό Χωράφι Ρεθύμνης

Το **Καλό Χωράφι** είναι παραθαλάσσιος οικισμός της κοινότητας Σισών και παραλία του Δήμου Μυλοποτάμου στην Περιφερειακή Ενότητα Ρεθύμνης της βόρειας Κρήτης.

## Γεωγραφία - Ιστορία
Το Καλό Χωράφι Σισών βρίσκεται προς τα όρια με την Περιφερειακή Ενότητα Ηρακλείου σε απόσταση 37 χλμ. Α. από το Ρέθυμνο, 23 χλμ. Α.-ΒΑ. από το Πέραμα (έδρα του δήμου) και 45 χλμ. Δ.-ΒΔ. από το Ηράκλειο. Στην περιοχή ήταν κτισμένο το μοναστήρι των Αγίων 318 Θεοφόρων Πατέρων της Α΄ Οικουμενικής Συνόδου, στο σημείο όπου σήμερα είναι το εκκλησάκι των Αγίων Πατέρων. Στην είσοδο του υπάρχει εγχάρακτη ημερομηνία 1658. Στον διπλανό λόφο έχει εντοπιστεί μινωικός παραθαλάσσιος οικισμός ο οποίος χρονολογείται στην ΜΜΙΙΙ-ΥΜΙ περίοδο και στην ΥΜΙΙΙ περίοδο.  Υπάρχουν επίσης ίχνη κατασκευών της ενετικής περιόδου, που συνδέονται με την παλαιά μονή των 318 Θεοφόρων Πατέρων. Η τοποθεσία, όπως και της γειτονικής των Πέρα Γαλήνων, αναφέρεται σε χάρτες του 1651. Ως ξεχωριστός οικισμός αναφέρεται επίσημα το 2011 να απογράφεται στον τότε δήμο Μυλοποτάμου. Σύμφωνα με το σχέδιο Καλλικράτης, μαζί με τις Σίσες και την Αλμυρίδα αποτελούν την τοπική κοινότητα Σισών που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχει πληθυσμό 33 κατοίκους.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Αυξώ

Στην ελληνική μυθολογία η **Αυξώ** ήταν μία από τις τρεις ή έξι Ώρες της «πρώτης γενεάς», οι οποίες λατρεύονταν από την αρχαιότερη εποχή στην Αθήνα. Ο Παυσανίας, όμως, γράφει (Κ΄ 35, 2) ότι είναι μια από τις Χάριτες. Οι άλλες δύο ήταν η Θαλλώ και η Καρπώ. Ήταν θυγατέρες του Δία και της Θέμιδος, αδελφές των τριών Μοιρών και των Νυμφών που κατοικούσαν στον Ηριδανό ποταμό.

## Πηγές
* Κακριδής Ι.Θ., επιμ. (1986), *Ελληνική Μυθολογία*, Τόμος 2: Οι Θεοί, Αθήνα: Εκδοτική Αθηνών.
* Κωνσταντινίδης Α. (1997), *Λεξικό κυρίων ονομάτων. Μυθολογικό, ιστορικό, γεωγραφικό*, Αθήνα: εκδ. Εκάτη.

κατηγορία:Θεότητες της ελληνικής μυθολογίας
Queen Latifah

Η **Ντάνα Ελέιν Όουενς** (**Dana Elaine Owens**, 18 Μαρτίου 1970), γνωστή επαγγελματικά ως **Κουίν Λατίφα**, είναι Αμερικανίδα ράπερ, τραγουδίστρια, στιχουργός, ηθοποιός και παραγωγός. Γεννημένη στο Νιουμάρκ του Νιου Τζέρσεϊ, υπέγραψε συμβόλαιο με την Tommy Boy Records το 1989 και κυκλοφόρησε τον πρώτο της δίσκο *[[All Hail the Queen]]* στις 28 Νοεμβρίου 1989, στον οποίο περιλαμβάνεται το single "Ladies First". Το *[[Nature of a Sista']]* (1991) ήταν ο δεύτερος και τελευταίος δίσκος της με την Tommy Boy Records.

Η Λατίφα πρωταγωνίστησε ως Khadijah James στο sitcom του FOX *[[Living Single]]* από το 1993 έως το 1998. Ο τρίτος δίσκος της, *[[Black Reign (album)|Black Reign]]* (1993), περιλάμβανε το single "U.N.I.T.Y.", που αποτέλεσε μεγάλη επιρροή στις γυναίκες και κέρδισε Γκράμμυ ενώ κατέκτησε την #23 στο ''Billboard'' Hot 100. Πρωταγωνίστησε στην ταινία *[[Set It Off (film)|Set It Off]]* (1996) και κυκλοφόρησε τον τέταρτο δίσκο της, *[[Order in the Court]]*, στις 16 Ιουνίου 1998, με την Motown Records. Η Latifah απέκτησε επιτυχία και αναγνωρισιμότητα με την ερμηνεία της στην ταινία *[[Chicago (2002 film)|Chicago]]* (2002), με την οποία έλαβε υποψηφιότητα για Όσκαρ Β' Γυναικείου Ρόλου.

Η Latifah κυκλοφόρησε τον πέμπτο δίσκο της *[[The Dana Owens Album]]* το 2004. Το 2007 και το 2009, κυκλοφόρησε ακόμα δυο δίσκους – *[[Trav'lin' Light (Queen Latifah album)|Trav'lin' Light]]* και *[[Persona (Queen Latifah album)|Persona]]*. Παρουσίασε το καθημερινό talk show *[[The Queen Latifah Show]]*, που προβλήθηκε από τα τέλη 2013 μέχρι τις αρχές 2015 στο CBS. Έχει εμφανιστεί σε αρκετές ταινίες, όπως *[[Bringing Down the House (film)|Bringing Down the House]]* (2003), *[[Taxi (2004 film)|Taxi]]* (2004), *[[Barbershop 2: Back in Business]]* (2005), *[[Beauty Shop]]* (2005), *[[Last Holiday (2006 film)|Last Holiday]]* (2006), *[[Hairspray (2007 film)|Hairspray]]* (2007), *[[Joyful Noise (film)|Joyful Noise]]* (2012), *[[22 Jump Street]]* (2014) και *[[Girls Trip]]* (2017). Η Latifah έλαβε τον θαυμασμό των κριτικών για την ενσάρκωση της τραγουδίστριας Bessie Smith στην ταινία του HBO *[[Bessie (film)|Bessie]]* (2015), στην οποία έκανε την παραγωγή και η οποία τής χάρισε το Primetime Emmy Award Καλύτερης Τηλεοπτικής Σειράς. Από το 2016, πρωταγωνιστεί ως Carlotta Brown στην δραματική σειρά *[[Star (TV series)|Star]]*.

Περιγράφεται ως "φεμινίστρια" ράπερ. Η Latifah απέκτησε το δικό της αστέρι στο Hollywood Walk of Fame το 2006. Το έργο της στην μουσική, τον κινηματογράφο και την τηλεόραση τής χάρισε ένα Γκράμμυ, ένα Έμμυ, μια Χρυσή Σφαίρα, τρία Screen Actors Guild Awards, δυο NAACP Image Awards, μια υποψηφιότητα για Όσκαρ και πωλήσεις άνω των 2 εκατ. δίσκων.

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ράπερ
Βανεσά Παραντί

Η **Βανεσά Σαντάλ Παραντί** (γαλλικά: Vanessa Chantal Paradis, γεννημένη στις 22 Δεκεμβρίου 1972) είναι Γαλλίδα ηθοποιός, τραγουδίστρια και μοντέλο.

## Βιογραφία
Γεννήθηκε στο Σαιν-Μωρ-ντε-Φοσέ της Γαλλίας με γονείς τους διακοσμητές εσωτερικών χώρων Αντρέ και Κορίν Παραντί. Η καριέρα της στο τραγούδι ξεκίνησε σε ηλικία επτά ετών όταν ο θείος της και μουσικός παραγωγός Ντιντιέ Πεν τη βοήθησε να εμφανιστεί στο τοπικό τηλεοπτικό πρόγραμμα *L'École des fans*, ένα σόου ταλέντων για παιδιά τραγουδιστές.

## Προσωπική ζωή
Από το 1988 μέχρι το 1991 είχε σχέση με τον Γάλλο τραγουδιστή Φλοράν Παγκνί. Από το 1992 έως το 1997 ήταν σε σχέση με τον Λένι Κράβιτζ, ο οποίος υπήρξε και παραγωγός ενός μουσικού της άλμπουμ. Το 1998 ξεκίνησε τη σχέση της με τον Τζόνι Ντεπ, με τον οποίο έμειναν μαζί μέχρι το 2012 και απέκτησαν δύο παιδιά: τη Λίλι-Ρόουζ Ντεπ (27 Μαΐου 1999 - ), η οποία ακολούθησε τα επαγγελματικά βήματα των γονιών της και τον Τζον Κρίστοφερ "Τζακ" Ντεπ (9 Απριλίου 2002 - ). Τον Νοέμβριο του 2016 έγινε ζευγάρι με τον Γάλλο συγγραφέα Σαμιέλ Μπενσεστρί και τον Ιούνιο του 2018 παντρεύτηκαν στη Γαλλία.

## Παραπομπές


## Εξωτερικοί σύνδεσμοι

* 
* Vanessa Paradis  at Universal Music
* 
* 

Κατηγορία:Γαλλίδες ηθοποιοί κινηματογράφου
Κατηγορία:Γαλλίδες τραγουδίστριες
Άλμα Ζάντιτς

Η **Άλμα Ζάντιτς** (Βοσνία-Ερζεγοβίνη, 24 Μαΐου 1984) είναι Αυστριακή πολιτικός και δικηγόρος. Στις αρχές του Ιανουαρίου του 2020 έγινε Υπουργός Δικαιοσύνης της Αυστρίας με τους Πράσινους, η πρώτη που το καταφέρνει έχοντας μεταναστευτικές ρίζες. Επιπλέον είναι η νεότερη στην ιστορία της χώρας που αναλαμβάνει το συγκεκριμένο Υπουργείο.

## Βιογραφικό
Η Ζάντιτς ήρθε στην Αυστρία με τους γονείς της σε ηλικία 10 ετών, όταν ακόμα μαινόταν ο πόλεμος της Βοσνίας. Κερδίζοντας μια υποτροφία με το Πρόγραμμα Φουλμπράιτ, σπούδασε νομικά στο Πανεπιστήμιο  Κολούμπια στις ΗΠΑ. Ενώ έκανε το μεταπτυχιακό της στο Πανεπιστήμιο Βιέννης, πέρασε ένα εξάμηνο στο Καθολικό Πανεπιστήμιο (Καθολικό Πανεπιστήμιο της Ιερής Καρδιάς) στην Ιταλία. Ενώ έχει χαρακτηριστεί ως Μουσουλμάνα, αρνείται οποιαδήποτε ανάμειξη με την θρησκεία. Το 2014 ήταν σύμβουλος στα Ηνωμένα Έθνη, ενώ εργάστηκε κι ως ανώτερος συνεργάτης στο διεθνές δικηγορικό γραφείο.

Το 2017 έγινε πολιτικός με τους Πράσινους (Πράσινη Εναλλακτική)  και μέλος του Αυστριακού Εθνικού Συμβουλίου. Τον Νοέμβριο του 2019 καταδικάστηκε για συκοφαντική δυσφήμιση και κλήθηκε να πληρώσει 700 ευρώ. Συγκεκριμένα, αφορμή στάθηκε η ανάρτηση της «Χωρίς ανοχή για νεοναζί, φασίστες και ναζιστές» σχετικά με ένα αγόρι που φερόταν να είχε χαιρετήσει ναζιστικά, το οποίο της έκανε μήνυση. Στις 7 Ιανουαρίου 2020 μπήκε στο κυβερνητικό σχήμα του Σεμπάστιαν Κουρτς ως Υπουργός Δικαιοσύνης. Πάνω από 25.000 μηνύματα σεξιστικού και ρατσιστικού περιεχομένου δημοσιεύτηκαν στα μέσα κοινωνικής δικτύωσης τις ημέρες που η Ζάντιτς έγινε Υπουργός. Η ίδια σχετικά με τα θέματα ρατσισμού είχε δηλώσει σε μια συνέντευξη ότι: «Το 2015 είχα την αίσθηση ότι η κοινωνία της Αυστρίας έπαιρνε μια κατεύθυνση που δε μου φαινόταν καλή. Φαινόταν η αύξηση των διακρίσεων και των παρενοχλήσεων εναντίον ανθρώπων που έφταναν στην Αυστρία ως πρόσφυγες. Ήθελα να κάνω κάτι, να δείξω ότι η αλληλεγγύη και η διαφορετικότητα μας κάνουν δυνατούς».

## Παραπομπές


Κατηγορία:Αυστριακές πολιτικοί
Έιμι Πόλερ

Η **Έιμι Πέλερ** (**Amy Meredith Poehler**, 16 Σεπτεμβρίου 1971) είναι Αμερικανίδα ηθοποιός, κωμικός, συγγραφέας, παραγωγός και σκηνοθέτης. Μετά τις σπουδές της στο Σικάγο την δεκαετία 1990, ίδρυσε την εταιρεία κωμωδίας Upright Citizens Brigade. Το 1996 η εταιρεία μετακόμισε στην Νέα Υόρκη όπου πραγματοποίησαν μια μισάωρη κωμική σειρά στο Comedy Central το 1998. Η Poehler ίδρυσε και το Upright Citizens Brigade Theatre. Το 2001 συμμετείχε στην τηλεοπτική σειρά του NBC *[[Saturday Night Live]].* Συμμετείχε στην σειρά *[[Weekend Update]]* από το 2004 μέχρι το 2008 όταν έφυγε για να πρωταγωνιστήσει στην κωμωδία του NBC *[[Parks and Recreation]].* Πραγματοποίησε επίσης ρόλους φωνής, μεταξύ των οποίων στις ταινίες *[[Inside Out (2015 film)|Inside Out]],* *[[Shrek the Third]]* και *[[Horton Hears a Who! (film)|Horton Hears a Who!]]*. Η Poehler είναι εκτελεστική παραγωγός στις τηλεοπτικές σειρές *[[Welcome to Sweden (2014 TV series)|Welcome to Sweden]]*, *[[Broad City]],* *[[Difficult People]],* *[[Duncanville (TV series)|Duncanville]]*, *[[Three Busy Debras]]*, και *[[Russian Doll (TV series)|Russian Doll]]*.

Τον Δεκέμβριο 2015, η Poehler έλαβε το δικό της αστέρι στο Hollywood Walk of Fame για την συνεισφορά της στην τηλεόραση. Κέρδισε Χρυσή Σφαίρα Καλύτερης Ηθοποιού σε Τηλεοπτικό Μιούζικαλ ή Κωμική Σειρά το 2014 και Critics' Choice Award Καλύτερης Ηθοποιού σε Κωμική Σειρά το 2012. Η ίδια και η Τίνα Φέι κέρδισαν το Primetime Emmy Award Καλύτερης Γκεστ Εμφάνισης σε Κωμική Σειρά το 2016 για την παρουσίαση του *Saturday Night Live*.

## Βιβλιογραφία
* 

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί κινηματογράφου
Δημήτρης Μοθωναίος

Ο **Δημήτρης Μοθωναίος** (Αθήνα ,6 Ιουνίου 1983) είναι Έλληνας ηθοποιός. Είναι απόφοιτος της δραματικής σχολής του Θεάτρου Τέχνης, καθώς και φοιτητής της Νομικής Σχολής Αθηνών.

## Βιογραφία
Το τηλεοπτικό του ντεμπούτο έγινε το 2006, μέσα από τη συμμετοχή του στη σειρά του Alpha TV *Τελευταία παράσταση* στο ρόλο του αδερφού της Έλλης Λαμπέτη. Τη σεζόν 2009-2010, πρωταγωνίστησε στη  σειρά του Aντ1 *Κάρμα* μαζί με τους Μυρτώ Αλικάκη, Μαρκέλλα Γιαννάτου, Ιζαμπέλα Κογεβίνα και Αντώνη Φραγκάκη, ενώ το 2015, έλαβε μέρος στην κωμική σειρά του Αlpha TV *[[Μη με σκας]]* όπου και συνεργάστηκε για πρώτη φορά με τον Γιάννη Μπέζο. Το 2019, πρωταγωνίστησε στο ρόλο του Αντώνη Κωστούλα στην ελληνική δραματική σειρά ''Η ζωή εν τάφω'', η οποία προβλήθηκε από την ΕΡΤ και είναι βασισμένη στο ομώνυμο μυθιστόρημα του Στράτη Μυριβήλη.

Όσον αφορά το θέατρο, η πρώτη του παράσταση ήταν ο *Ηλίθιος* του Φιόντορ Ντοστογιέφσκι στην Πειραματική Σκηνή του Εθνικού Θεάτρου. Έκτοτε πρωταγωνίστησε αδιαλείπτως στο θέατρο σε παραστάσεις υψηλού ποιοτικού κύρους και εμπορικής απήχησης. Το 2014 προτάθηκε προτάθηκε για το βραβείο Χορν για το ρόλο του στις *Βάκχες* του Ευριπίδη σε σκηνοθεσία Έκτορα Λυγίζου.  Το 2015, πρωταγωνίστησε στην παράσταση *Η Μεγάλη Χίμαιρα*, 
βασισμένη στο μυθιστόρημα του Μ. Καραγάτση και το 2017 πρωταγωνίστησε στην Κεντρική Σκηνή Τσίλερ Εθνικού Θεάτρου στο ρόλο του *Πέερ Γκυντ* του Χένρικ Ίψεν. Το 2019, πρωταγωνίστησε στην πρώτη ελληνο-κινεζική αγγλόφωνη κινηματογραφική παραγωγή, τα γυρίσματα της οποίας έλαβαν μέρος στη Σαγκάη, τη Βιέννη και τη Λευκάδα.

Κινηματογραφικά έχει πρωταγωνιστήσει μεταξύ άλλων στις ταινίες: *[[Νικόλαος Σ. Δραγούμης|Νίκος Δραγούμης]]. Ένας ζωγράφος στη σκιά της ιστορίας* (2015), *Φαντασία* (2019) και *A Day in the Life of a Teddy Bear* (2019).

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Επίλαος

Στην ελληνική μυθολογία, ο **Επίλαος** ήταν πρίγκιπας της Πύλου και γιος του βασιλιά Νηλέα από την Χλωρίδα. Ήταν αδελφός της Πηρούς, του Ταύρου, του Αστέριου, του Πυλάονα, του Δηίμαχου, του Ευρύβιου, του Ευαγόρα, του Φράσιου, του Ευρυμένη, του Αλάστορα, του Νέστορα και του Περικλύμενου. 

Μαζί με τον πατέρα του και άλλα αδέρφια, εκτός από τον Νέστορα, ο Επίλαος σκοτώθηκε από τον Ηρακλή κατά τη διάρκεια της πολιορκίας της Πύλου.  

## Παραπομπές

Κατηγορία:Νηλείδες
Επιτροπή Εθνικής Παιδείας

Η **Επιτροπή της Εθνικής Παιδείας** (αγγλικά: *Commission of National Education,* πολωνικά: *Komisja Edukacji Narodowej,* λιθουανικά: *Edukacinė komisija*, λευκορωσικά: Адукацыйная камісія) ήταν η κεντρική εκπαιδευτική αρχή κατά την Πολωνική-Λιθουανική Κοινοπολιτεία, που δημιουργήθηκε από τη βουλή Σέυμ και τον βασιλιά Στάνισουαφ Αύγουστο Πονιατόφσκι στις 14 Οκτωβρίου 1773. Λόγω της μεγάλης εξουσίας και αυτονομίας που είχε, θεωρείται το πρώτο Υπουργείο Παιδείας στην ευρωπαϊκή ιστορία και ένα σημαντικό κατόρθωμα του πολωνικού διαφωτισμού.



File:1782 Algiebra dla szkół narodowych.png|*Algebra for national schools*, (1782).
File:1785 Elementarz dla szkół parafialnych.png|*Elementary book*, (1785).
File:1785 Botanika dla szkół narodowych.png|Krzysztof Kluk, *Botanics for national schools*, (1785).
File:1792 Fizyka dla szkół narodowych.png|Michał Jan Hube, *Physics for national schools* (1792).
File:1785 Uklad Grammatyki dla szkół narodowych.png|Onufry Kopczyński, *The layout of Grammatics for national schools*, (1785).
File:1783 Grammatyka dla szkół narodowych.png|*Grammatics for national schools*, (1783).
File:1788 Wstęp do fizyki dla szkół narodowych.png|*Introduction to physics for national schools*, (1788).



## Μέλη

Τα μέλη της Επιτροπής Εθνικής Παιδείας ήταν :

## Περαιτέρω μελέτη
* Gorecki, Danuta M. "The Commission of National Education and Civic Revival through Books in Eighteenth-Century Poland." *Journal of Library History* 15.2 (1980): 138-166.

## Παραπομπές


## Εξωτερικοί σύνδεσμοι

* Το KEN στα πολωνικά κρατικά αρχεία
* Υπουργείο Παιδείας της Πολωνίας

Κατηγορία:Εκπαίδευση στην Πολωνία
Κατηγορία:Πολωνική-Λιθουανική Κοινοπολιτεία
Επιτροπή Σχολικών Βιβλίων (Πολωνία)

Η **Επιτροπή Σχολικών Βιβλίων** (πολωνικά : *Towarzystwo do Ksiąg Elementarnych* ; 1775-92) ήταν ένας οργανισμός που δημιουργήθηκε από την Επιτροπή Εθνικής Παιδείας της Πολωνίας (*Komisja Edukacji Narodowej*) στη Βαρσοβία το 1775.

## Στόχοι
Ο κύριος στόχος της επιτροπής αυτής ήταν να σχεδιάζει τα σχολικά προγράμματα και τα σχολικά εγχειρίδια στα νεοϊδρυθέντα σχολεία.

## Βιβλιογραφία
* T. Wierzbowski: *Komisja Edukacji Narodowej 1773-1794. Monografia historyczna*, t. 1: A. Opracowania i źródła drukowane, B. Źródła archiwalne, Warszawa 1911.
* A. Jobert: *La Commission d'Éducation Nationale en Polgne (1773-1794). Son oeuvre d'instruction civique*, Paryż 1941, s. 1-24.

Κατηγορία:Εκπαίδευση στην Πολωνία
Dragon Ball Super

Το ***Dragon Ball Super***, (Ιαπωνικά: ド ラ ゴ ン ボ ー ル 超 ス ー パ ー, Χέπμπορν: *Doragon Bōru Sūpā*) είναι μια ιαπωνική σειρά manga και anime τηλεοπτική σειρά. Η σειρά, είναι συνέχεια του πρωτότυπου manga *[[Dragon Ball]]*, με το συνολικό περίγραμμα της γραφής του δημιουργού Ακίρα Τοριγιάμα. Το manga απεικονίζεται από τον Toyotarou, με ιστορία και μοντάζ από τον Toriyama, και δραματοποιήθηκε σε επεισόδια στο περιοδικό Shōnen manga V Jump, τον Ιούνιο του 2015. Το anime δημιουργήθηκε από την Toei Animation, με μεμονωμένα επεισόδια γραμμένα από διαφορετικούς σεναριογράφους και προβλήθηκε στην τηλεόραση Fuji από 5 Ιουλίου 2015 έως 25 Μαρτίου 2018. 

Η σειρά χρονολογεί τις περιπέτειες του Γκόκου (Goku) κατά τη διάρκεια της δεκαετούς χρονιάς, μετά την ήττα του Μάτζιν Μπου (Majin Buu). Αφού αντιμετώπισε πολύ πιο ισχυρά όντα, ο Γκόκου αποκτά τη δύναμη ενός θεού και πρέπει να μάθει να χρησιμοποιεί τις δυνάμεις του που ανακαλύφθηκαν πρόσφατα, κάτω από τους θεούς του σύμπαντός του, ενώ ταξιδεύει σε άλλα σύμπαντα για να αντιμετωπίσει πιο ισχυρούς αντιπάλους και σχεδόν ασταμάτητους εχθρούς.

Έχει κυκλοφορήσει η ταινία *Dragon Ball Super: Broly* και το καλοκαίρι του 2022 κυκλοφόρησε η ταινία *[[Dragon Ball Super: Super Hero]]*.
## Παραπομπές

Κατηγορία:Σειρές anime
Κατηγορία:Σειρές manga
Κατηγορία:Shōnen anime και manga
Κατηγορία:Κωμικά anime και manga
Κατηγορία:Anime και manga περιπέτειας
Κατηγορία:Εμπορικά σήματα οπτικοακουστικών μέσων
Κατηγορία:Toei Animation
Κατηγορία:Dragon Ball anime
Κατηγορία:Manga του 2015
Ένωση Κριτικών Κινηματογράφου του Χόλιγουντ

Η ***Ένωση Κριτικών Κινηματογράφου του Χόλιγουντ*** (**[[αγγλικά]]: Hollywood Critics Association**) γνωστή μέχρι το 2019 ως *Διαδικτυακή Ένωση Κριτικών Κινηματογράφου τους Λος Άντζελες (Los Angeles Online Film Critics Society)* είναι μια αμερικανική ένωση κριτικών του κινηματογράφου, που έχει έδρα το Χόλιγουντ του Λος Άντζελες στις Ηνωμένες Πολιτείες Αμερικής. Ιδρύθηκε το 2016 από τους Σκοτ Μενζέλ, Σκοτ Μάντζ και την Άσλεϊ Μενζέλ με σκοπό να υποστηρίζει υποεκπροσωπούμενες φωνές και επίσης είναι η πρώτη ένωση κριτικών που διαχωρίζει τους σκηνοθέτες ανά φύλο.  
"Υπήρξε τόση συζήτηση σχετικά με τη δύναμη των γυναικών κινηματογραφιστών και θέλαμε 
να την αγκαλιάσουμε", δήλωσε ο Σκοτ Μαντζ.  

Έχουν επίσης ένα φόρουμ συζήτησης ταινιών με τίτλο "Film Critics Weekly" στην διαδικτυακή εκπομπή "Popcorn Talk" για να προωθήσουν τους στόχους τους και να δημιουργήσουν "μια ομάδα κριτικών ταινιών που θα συζητούσε ανοιχτά την ταινία όλο το χρόνο και όχι μόνο κατά τη διάρκεια της βράβευσης".

Κάθε Δεκέμβριο, η εταιρεία ανακοινώνει τους υποψηφίους για τα Hollywood 
Critics Awards που διοργανώνονται τον Ιανουάριο του επόμενου έτους. 
Η εναρκτήρια τελετή απονομής των βραβείων πραγματοποιήθηκε στις 10 Ιανουαρίου 2018.

## Κατηγορίες βραβείων
*Καλύτερη Ταινία
*Καλύτερη Γυναίκα σκηνοθέτης
*Καλύτερος Άνδρας Σκηνοθέτης
*Καλύτερος Α' Ανδρικός Ρόλος
*Καλύτερος Α' Γυναικείος Ρόλος
*Καλύτερος Β' Ανδρικός Ρόλος
*Καλύτερος Β' Γυναικείος Ρόλος
*Καλύτερη ερμηνεία από έναν ηθοποιό 23 ετών και κάτω
*Καλύτερη ερμηνεία από μια ηθοποιό 23 ετών και κάτω
*Καλύτερη ερμηνεία (Άνδρας Ηθοποιός)
*Καλύτερη ερμηνεία (Γυναίκα Ηθοποιός)
*Καλύτερο Πρωτότυπο Σενάριο
*Καλύτερο Προσαρμοσμένο Σενάριο
*Καλύτερη Φωτογραφία
*Καλύτερο Μοντάζ
*Καλύτερο Πρωτότυπο Τραγούδι
*Καλύτερη Μουσική
*Καλύτερα ακροβατικά
*Καλύτερα οπτικά εφέ
*Καλύτερη ταινία δράσης
*Καλύτερη Κωμωδία / Μιούζικαλ
*Καλύτερη Ταινία Επιστημονικής Φαντασίας/ Τρόμου
*Καλύτερη Ξενόγλωσση Ταινία
*Καλύτερη Ταινία Κινουμένων Σχεδίων
*Καλύτερο Ντοκιμαντέρ

**Ειδικές κατηγορίες**
*Βραβείο Trailblazer (από το 2017)
*Βραβείο Επιτεύγματος Ηθοποιού (από το 2018)
*Βραβείο Επιτεύγματος Σκηνοθέτη (από το 2019)
*Βραβείο Ανερχόμενου Καλλιτέχνη (από το 2019)
*Βραβείο Έμπνευσης (από το 2019)
*Βραβείο Σκηνοθέτη της δεκαετίας 

## Παραπομπές

## Εξωτερικοί σύνδεσμοι
* Ο 
*

Κατηγορία:Κινηματογραφικά βραβεία στις Ηνωμένες Πολιτείες
Κατηγορία:Βραβεία κινηματογράφου
Κατηγορία:Πολιτισμός του Λος Άντζελες
Σκωτσέζικο Βιβλίο

[thumb|Μέρος του Σκωτσέζικου Βιβλίου με σημειώσεις του [Στέφαν Μπάναχ και του Στανίσουαφ Ούλαμ.]]
thumb|Το κτίριο του Σκωτσέζικου Καφενείου όπου γραφόταν και φυλασσόταν το σημειωματάριο
Το **Σκωτσέζικο Βιβλίο** () ήταν ένα σημειωματάριο που χρησιμοποιούσαν οι μαθηματικοί του Τμήματος Μαθηματικών της πόλης Λβιβ, που ανήκε τότε στην Πόλωνία,για να σημειώνουν τα προβλήματα προς επίλυση. Πήρε το όνομά του από το «Σκωτσέζικο Καφενείο» όπου φυλασσόταν.

Αρχικά, οι μαθηματικοί που συγκεντρώνονταν στο καφέ κατέγραφαν τα προβλήματα και τις εξισώσεις κατευθείαν στις μαρμάρινες επιφάνειες των τραπεζιών, αλλά αυτά σβήνονταν στο τέλος κάθε ημέρας, με αποτέλεσμα να χάνεται το ιστορικό των προηγούμενων συζητήσεων. Η ιδέα για το βιβλίο αποδίδεται πιθανότατα στη σύζυγο του Στέφαν Μπάναχ (Stefan Banach), τη Λουτσία Μπάναχ. Ο Στέφαν ή η Λουτσία αγόρασαν ένα μεγάλο σημειωματάριο και το άφησαν στον ιδιοκτήτη του καφέ.

## Παραπομπές

## Εξωτερικοί σύνδεσμοι
* 
* Scottish book preface
* Στον ιστότοπο του Πανεπιστημίου του Πόζναν «Άνταμ Μιτσκιέβιτς» (αρχειοθέτηση από το Wayback Machine):
**  (δακτυλόγραφο της αγγλικής έκδοσης)
**  at 
** 
** , άρθρο του Ρόμαν Ντούντα
* Photograph and description of the Scottish café (Kawiarnia Szkocka) στο MacTutor archive
* Review of Roman Kaluza’s 1996 book ''The Life of Stefan Banach'' στο *[[American Mathematical Monthly]]* 104 (1997), 577-579.
*  (σελίδα στα πολωνικά, με μη αρχειοθετημένους συνδέσμους PDF)
* Lviv Scottish Book - A new Scottish Book at the original café following the tradition of the original Scottish Book
* Books:
** 
** 

Κατηγορία:Εκπαίδευση στη Δεύτερη Πολωνική Δημοκρατία
Κατηγορία:Ιστορία του Λβιβ
Κατηγορία:Ιστορία των Μαθηματικών
Ασράφ Μπενσαρκί

Ο **Ασράφ Μπενσαρκί** (αραβικά: أشرف بنشرقي, γενν. στις 24 Σεπτεμβρίου 1994) είναι Μαροκινός επαγγελματίας ποδοσφαιριστής, ο οποίος αγωνίζεται ως πλάγιος μέσος ή επιθετικός για την Ζαμάλεκ. 

## Σταδιοδρομία σε συλλόγους
Ο Μπενσαρκί γεννήθηκε στην Τάζα και ξεκίνησε τη σταδιοδρομία του με την ΜΑΣ Φεζ, όπου εντάχθηκε στην πρώτη ομάδα τη σεζόν 2014-15. Τη σεζόν 2015–16, σημείωσε 9 γκολ σε 27 αγώνες. 

Το 2016, μετακόμισε στην Ουιντάντ Καζαμπλάνκα, με αναφερόμενο κόστος μεταγραφής 300 εκατομμυρίων ντιρχάμ. Βοήθησε την ομάδα να κερδίσει το ΚΑΦ Τσάμπιονς Λιγκ 2017 και να προκριθεί στο Παγκόσμιο Κύπελλο Συλλόγων. Εγκωμιάστηκε για τις επιδόσεις του στο ΚΑΦ Τσάμπιονς Λιγκ και θεωρήθηκε ευρέως ο καλύτερος παίκτης του τελικού. 

Τον Ιανουάριο του 2018, εντάχθηκε στην Αλ Χιλάλ του Πρωταθλήματος Σαουδικής Αραβίας, έναντι 9 εκατομμυρίων δολαρίων. 

Τον Αύγουστο του 2018, εντάχθηκε στη Λανς της Λιγκ 2, με δανεισμό για τη σεζόν 2018-19. 

Τον Ιούλιο του 2019, υπέγραψε τριετές συμβόλαιο με την αιγυπτιακή Ζαμάλεκ. 

## Διεθνής σταδιοδρομία
Ο Μπενσαρκί έχει αγωνιστεί με τις «μικρές» Εθνικές Μαρόκου U20, U21 και U23. 

Έκανε το ντεμπούτο του με την Εθνική Μαρόκου στις 11 Νοεμβρίου 2017, στη νίκη με 2-0 επί της Ακτής Ελεφαντοστού για τα προκριματικά του Παγκοσμίου Κυπέλλου 2018. 

## Διακρίσεις
**Ουιντάντ Καζαμπλάνκα** 

* Πρωτάθλημα Μαρόκου: 2016–17 
* ΚΑΦ Τσάμπιονς Λιγκ: 2017

**Αλ Χιλάλ** 

* Πρωτάθλημα Σαουδικής Αραβίας: 2017–18 
* Σούπερ Καπ Σαουδικής Αραβίας: 2018 

**Ζαμάλεκ** 

* Κύπελλο Αιγύπτου: 2018-19 
* Σούπερ Καπ Αιγύπτου: 2019-20 
* ΚΑΦ Σούπερ Καπ: 2020 

**Μαρόκο Α**' 

* Πρωτάθλημα Εθνών Αφρικής: 2018 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Μαροκινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Μαρόκου Κ20
Κατηγορία:Ποδοσφαιριστές Εθνικής Μαρόκου Κ21
Κατηγορία:Ποδοσφαιριστές ολυμπιακής ομάδας Μαρόκου
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές ΜΑΣ Φεζ
Κατηγορία:Ποδοσφαιριστές Ουιντάντ Καζαμπλάνκα
Κατηγορία:Ποδοσφαιριστές Αλ Χιλάλ ΦΚ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Ζαμάλεκ ΣΚ
Κατηγορία:Ποδοσφαιριστές Πρωταθλήματος Αιγύπτου
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Κυπέλλου Εθνών Αφρικής 2021
Σερβική τέχνη

Η **Σερβική τέχνη** αναφέρεται στις εικαστικές τέχνες των Σέρβων και της Σερβίας. Η μεσαιωνική κληρονομιά περιλαμβάνει την βυζαντινή τέχνη που διατηρείται στην αρχιτεκτονική, στις τοιχογραφίες και στις εικόνες πολλών σερβικών ορθόδοξων μοναστηριών. Στην πρώιμη νεότερη εποχή, οι σερβικές εικαστικές τέχνες άρχισαν να επηρεάζονται από την δυτική τέχνη, η οποία καλλιεργήθηκε κατά την μοναρχία των Αψβούργων στα τέλη του 18ου αιώνα. Η έναρξη της σύγχρονης σερβικής τέχνης τοποθετείται στον 19ο αιώνα.

## Προϊστορία
Σήμερα, ο παλαιότερος γνωστός πολιτισμός της Ευρώπης ανακαλύφθηκε στη Σερβία, δηλαδή οι πολιτισμοί Λεπίνσκι Βιρ και Βίντσα. Στη Σερβία, οι αρχαιολογικοί χώροι μεγάλης σημασίας (Σερβία) είναι πολυάριθμοι και έχουν το υψηλότερο επίπεδο κρατικής προστασίας βάσει του νόμου για την πολιτιστική κληρονομιά. (δείτε: Προϊστορικές τοποθεσίες στη Σερβία και Προϊστορία της Νοτιοανατολικής Ευρώπης για αντικείμενα και γλυπτά που βρέθηκαν στους αρχαιολογικούς χώρους των Λεπίνσκι Βιρ).

## Ρωμαϊκή περίοδος
Γεωγραφικά, η Σερβία αποτελούσε πάντα μέρος της Ρωμαϊκής Αυτοκρατορίας και είτε κυβερνήθηκε από τη Ρώμη είτε από το Βυζάντιο. Τα ρωμαϊκά ερείπια βρίσκονται σε όλη τη Βαλκανική Χερσόνησο.

## Μεσαιωνική σερβική τέχνη
Γνωρίζουμε λίγα για τους ζωγράφους, τους τεχνίτες (χαράκτες, χρυσοχόους, ξυλόγλυπτα), οικοδόμων/αρχιτεκτόνων της μεσαιωνικής Σερβίας, για τις σπουδές τους, τα σχολεία τους και τις επιτροπές τους. Όμως, κατά τη διάρκεια εμπειρίας στη ζωγραφική τοιχογραφιών, μινιατουρών, υπήρξαν αναμφίβολα εργαστήρια τεχνών και χειροτεχνίας όπου μια νεότερη γενιά ζωγράφων και ειδικευμένων τεχνιτών θα μπορούσε να μάθει τις τεχνικές.

Η εκκλησιαστική αρχιτεκτονική αναπτύχθηκε υπό την αιγίδα του μεσαιωνικού σερβικού κράτους. Η Μονή Στουντένιτσα παρουσίασε σημαντικά έργα τέχνης, συμπεριλαμβανομένων των τοιχογραφιών του βυζαντινού στυλ. Η εκκλησία της διαθέτει επίσης εκτεταμένα γλυπτά με βάση τους Ψαλμούς και την Κοίμηση της Θεοτόκου. Η UNESCO πρόσθεσε αυτό το μοναστήρι στη λίστα των μνημείων παγκόσμιας πολιτιστικής κληρονομιάς το 1986. Ήταν το μοντέλο για άλλα μοναστήρια στη Μιλέσεβα, το Σοπότσανι και το Βίσοκι Ντέτσανι. Η επιρροή της βυζαντινής τέχνης έγινε πιο σημαντική μετά την κατάληψη της Κωνσταντινούπολης το 1204 στην Τέταρτη Σταυροφορία όταν πολλοί Έλληνες καλλιτέχνες κατέφυγαν στη Σερβία. Η επιρροή τους παρατηρείται στην Εκκλησία της Αναλήψεως στη Μιλέσεβα καθώς και στις τοιχογραφίες στην Εκκλησία των Αγίων Αποστόλων στο Ιπέκιο και στη Μονή Σοπότσανι. Οι εικόνες και οι τοιχογραφίες αποτέλεσαν επίσης σημαντικό μέρος της εκκλησιαστικής τέχνης. Εκείνη την εποχή στην Περιοχή Ράσκα, ο Στέφανος Βλάντισλαβ ο οποίος ίδρυσε στη Μιλέσεβα ένα μοναστήρι και μια εκκλησία όπου τρεις από τους ζωγράφους του δικαστηρίου του εργάστηκαν σε τοιχογραφία. 

## Παραπομπές


## Περαιτέρω μελέτη

* 
* 
* 
* Dragojević, Predrag. "The evaluation of old Serbian art during the formation of Serbian art history." Zograf 34 (2010): 153-163.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

*Sv. Luka: Old Serbian icons 
*ART Ads 
*ART Gallery
*Sell Paintings

Κατηγορία:Τέχνες στη Σερβία
Σερβική λογοτεχνία

Η **σερβική λογοτεχνία** (σερβικά: Српска књижевност/Srpska književnost) αναφέρεται στη λογοτεχνία που είναι γραμμένη στη σερβική γλώσσα ή/και στη Σερβία και στις περιοχές όπου κατοικούν Σέρβοι. Η ιστορία της σερβικής λογοτεχνίας ξεκινά με τα ανεξάρτητα θεολογικά έργα από την εποχή Nemanjić. Με την άλωση της Σερβίας και των γειτονικών χωρών τον 15ο αιώνα, υπάρχει ένα κενό στη λογοτεχνική ιστορία της κατεχόμενης περιοχής, ωστόσο η σερβική λογοτεχνία συνέχισε ανεπηρέαστη στις περιοχές που ήταν υπό ευρωπαϊκή κατοχή και αναγεννήθηκε τον 18ο αιώνα στη Βοϊβοντίνα, που τότε ήταν υπό την κατοχή των Αψβούργων. Η Σερβία ανεξαρτητοποιήθηκε μετά τη Σερβική Επανάσταση (1804-1815) και η σερβική λογοτεχνία έχει από τότε ανθίσει.

## Πηγές
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 
* Selected Literatures and Authors Page - Serbian, Montenegrin, and Yugoslav Literature
* A brief overview of Serbian Literature
*Slavic Literature Resources from the Slavic Reference Service, University of Illinois, Urbana-Champaign
*Istorijska biblioteka: Serbian Medieval Literature
*A Quick Guide to Serbian Literature (in English)
Πανδημία COVID-19 στην Υεμένη

Η τρέχουσα πανδημία της ασθένειας του κορονοϊού (COVID-19) επισήμως εξαπλώνεται στην Υεμένη από τις 10 Απριλίου 2020, όταν επιβεβαιώθηκε το πρώτο κρούσμα της στο κυβερνείο Χαντραμαούτ. Οι οργανώσεις αποκάλεσαν την κατάσταση ως ένα "εφιαλτικό σενάριο" για τους κατοίκους της Υεμένης, όταν το πρώτο κρούσμα επιβεβαιώθηκε.

## Χρονοδιάγραμμα
### Απρίλιος 2020

Το πρώτο κρούσμα επιβεβαιώθηκε στη χώρα στις 10 Απριλίου 2020. Ο ασθενής ήταν ένας εξηντάχρονος άνδρας που δούλευε στην νότια ελαιοπαραγωγική περιοχή του κυβερνείου. Παραμένει σε σταθερή κατάσταση. Από τότε, οι αρχές συμβούλευσαν τους υπαλλήλους με τους οποίους δουλεύει το κρούσμα, να μείνουν σε καραντίνα για 14 ημέρες. Τα γειτονικά κυβερνεία της Σάμπουα και του Αλ Μαχρά έκλεισαν τα σύνορά τους με το Χαντραμαούτ, εκεί όπου έχει επιβληθεί 12ωρη καθημερινή απαγόρευση.

Στις 23 Απριλίου, το πρώτο κρούσμα της χώρας ανέρρωσε, όταν το δείγμα του βγήκε αρνητικό.

Στις 29 Απριλίου, η Υεμένη κατέγραψε ακόμη πέντε περιπτώσεις του κορονοϊού, καθώς και δύο θανάτους, όλοι στην παραθαλάσσια πόλη του Άντεν.

Κάποιες πηγές είπαν στην Reuters ότι υπάρχει τουλάχιστον μία περίπτωση στο ελεγχόμενο από τους Χούθι Σαναά, αλλά το υπουργείο υγείας του κινήματος έχει αρνηθεί όλες τις εικασίες λέγοντας ότι όλες οι υποπτευόμενες περιπτώσεις έχουν ελεχθεί και έχουν βγει αρνητικές στον ιό.

### Μάιος 2020
Στις 1 Μαΐου, η Υεμένη κατέγραψε το πρώτο κρούσμα στο Κυβερνείο του Ταΐζ.

Στις 2 Μαΐου, τρία ακόμα κρούσματα καταγράφηκαν, ένα στο Κυβερνείο του Ταΐζ και δύο στο Άντεν.

Στις 4 Μαΐου, δύο ακόμα κρούσματα καταγράφηκαν στο Χαντραμαούτ.

Στις 5 Μαΐου, η κυβέρνηση κατέγραψε εννέα νέα κρούσματα, οχτώ στο Άντεν, καθώς και έναν θάνατο και ένα κρούσμα στην Χαντραμαούτ. Οι Χούθι κατέγραψαν το πρώτο του κρούσμα, ένας με εθνικότητα από τη Σομαλία, ο οποίος βρέθηκε νεκρός σε ξενοδοχείο του Σανάα στις 3 Μαΐου.

Στις 6 Μαΐου, η Υεμένη κατέγραψε τρία νέα κρούσματα, συμπεριλαμβάνοντας έναν θάνατο στο Κυβερνείο του Λαχίτζ και νέο κρούσμα στο Άντεν. Η έκτακτη επιτροπή κορονοϊού είπε ότι ασθενής πέθανε από κορονοϊό στην Ταΐζ.

Στις 8 Μαΐου, η Υεμένη κατέγραψε εννέα νέα κρούσματα του κορονοϊού στο Άντεν, εκεί που τα προσωρινά γραφεία της κυβέρνησης στεγάζονται, καθώς και έναν θάνατο, και ειπώθηκε ότι ένας δεύτερος ασθενής από την επαρχία του Λαχάτζ πέθανε.

Στις 9 Μαΐου, ένα νέο κρούσμα ανακαλύφθηκε στο Σανάα, το οποίο μεταφέρθηκε από το Άντεν, δήλωσε το υπουργείο υγείας των Χούθι.

## Στατιστικά στοιχεία

## Παραπομπές

Υεμένη
__ΜΕΠΠ__
Κατάλογος βουνών στην Αλγερία

Ακολουθεί **κατάλογος βουνών στην [[Αλγερία]]**.

## Παραπομπές


*
βουνα
Άννα Βιλελμίνη του Άνχαλτ-Ντέσαου

Η **Άννα Βιλελμίνη του Άνχαλτ-Ντέσαου** (*Anna Wilhelmine von Anhalt-Dessau*, 13 Ιουνίου 1715 - 2 Απριλίου 1780) ήταν κόρη του Λεοπόλδου Α΄ του Άνχαλτ-Ντέσαου.

## Βιογραφία
Γεννήθηκε στις 13 Ιουνίου 1715 στο Ντέσαου και ήταν το όγδοο παιδί και τρίτη κόρη του Λεοπόλδου Α΄ του Άνχαλτ-Ντέσαου και της Άννας-Λουίζας Φέζε.

Ήταν το αγαπημένο παιδί του Λεοπόλδου και έλαβε δώρο το Παλάτι Μόζιγκκαου κοντά στο Ντέσαου το 1742. Η πριγκίπισσα δεν παντρεύτηκε ποτέ. Από το 1757 περνούσε τα καλοκαίρια της στο νέο παλάτι. Το ταλέντο της στα οικονομικά έγινε γνωστό, όταν ο αδερφός της Μαυρίκιος της επέτρεψε τον έλεγχο της διοίκησης του σπιτιού του και των περιουσιών του κατά την περίοδο μετά το μοιραίο τραυματισμό του σε μάχη το 1759. Η Άννα Βιλελμίνη ίδρυσε το «*Μοναστηριακό ίδρυμα Ευγενών Δεσποινίδων*» (*Das Hochadelige Fräuleinstift Mosigkau*) στο Κάστρο του Μόζιγκκαου. 

Πέθανε στις 2 Απριλίου 1780 στο Ντέσαου σε ηλικία 64 ετών.

## Πηγές
* Zeit online: Legacy of the Princess

## Παραπομπές


Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πριγκίπισσες του Άνχαλτ-Ντέσαου
Κατηγορία:Πριγκίπισσες της Γερμανίας
Μαργαρίτα του Λάινινγκεν

Η **Μαργαρίτα του Λάινινγκεν** (*Margarita von Leiningen*, 9 Μαΐου 1932 - 16 Ιουνίου 1994) ήταν κόρη του Καρόλου, 6ου Πρίγκιπα του Λάινινγκεν.

## Βιογραφία
Η *Μαργαρίτα Ιλεάνα Βικτωρία Αλεξάνδρα* γεννήθηκε στις 9 Μαΐου 1932 στο Κόμπουργκ, και ήταν το τέταρτο παιδί και η δεύτερη κόρη του Καρόλου, 6ου Πρίγκιπα του Λάινινγκεν, και της Μεγάλης Δούκισσας Μαρίας Κυρίλλοβνα της Ρωσίας.

Στις 5 Ιανουαρίου 1951 παντρεύτηκε με πολιτικό γάμο τον Φρειδερίκο Γουλιέλμο, Κληρονομικό Πρίγκιπα του Χοεντσόλλερν στο Σιγκμαρίνγκεν και στις 3 Φεβρουαρίου 1951 με θρησκευτικό γάμο στο Άμορμπαχ. Μαζί απέκτησαν τρία παιδιά:
*τον ''Κάρολο Φρειδερίκο'' Έμιχ Μεϊνάρδο Βενέδικτο Φιντέλη Μαρία Μιχαήλ Γερόλδο (1952-), παντρεύτηκε (1) την Αλεξάνδρα Σενκ του Στάουφενμπεργκ. Απέκτησαν 4 παιδιά και (2) την Νίνα ντε Ζόμερ. Δεν απέκτησαν παιδιά.
*τον *Αλβέρτο* Ιωάννη Χέρμαν Μεϊνάρδο Ουμβέρτο Μιχαήλ Στέφανο (1954-), παντρεύτηκε την Ναταλία Ροκαμπάντο ντε Βιτς. Απέκτησαν 2 παιδιά.
*τον *Φερδινάνδο* Μαρία Φιντέλη Λεοπόλδο Μεϊνάρδο Βαλεντίνο (1959-), παντρεύτηκε την Ιλόνα Κάλνοκυ του Κέρεσπατακ. Απέκτησαν 3 παιδιά.

Η Μαργαρίτα αυτοκτόνησε στις 16 Ιουνίου 1994 στο Υμπερλίνγκεν σε ηλικία 62 ετών.

## Τίτλοι
*9 Μαΐου 1932 – 5 Ιανουαρίου 1951: *Η Γαληνοτάτη Υψηλότητα* Πριγκίπισσα Μαργαρίτα του Λάινινγκεν
*5 Ιανουαρίου 1951 – 6 Φεβρουαρίου 1965: *Η Γαληνοτάτη Υψηλότητα* Η Κληρονομική Πριγκίπισσα του Χοεντσόλερν
*6 Φεβρουαρίου 1965 – 16 Ιουνίου 1994: *Η Υψηλότητα* Η Πριγκίπισσα του Χοεντσόλερν

## Παραπομπές


## Εξωτερικοί σύνδεσμοι

Κατηγορία:Οίκος των Χοεντσόλερν
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Αεροδρόμιο Φραγκφούρτης

Ο όρος **Αεροδρόμιο Φραγκφούρτης** μπορεί να αναφέρεται στα εξής:
*Διεθνές Αεροδρόμιο Φραγκφούρτης (Flughafen Frankfurt am Main), αερολιμένας της Γερμανίας στην Έσση.
*Διεθνές Αεροδρόμιο Φραγκφούρτη-Χαν (Flughafen Frankfurt-Hahn), αερολιμένας της Γερμανίας στη Ρηνανία-Παλατινάτο.
Παγκόσμιο Πρωτάθλημα Στίβου 2019 – 100 μέτρα με εμπόδια γυναικών

Τα **[[100 μέτρα με εμπόδια]] γυναικών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα στις 5 και 6 Οκτωβρίου.

## Ρεκόρ

Τα παρακάτω ρεκόρ καταρρίφθηκαν κατά τη διάρκεια του αγώνα:

## Πρόγραμμα

## Αποτελέσματα

### Σειρές
Οι πρώτες τέσσερις κάθε σειράς (Q) και οι επόμενες τέσσερις γρηγορότερες (q) προκρίνονται για τον ημιτελικό.

### Ημιτελικοί
Οι δύο πρώτες κάθε σειράς (Q) και οι επόμενες δύο γρηγορότερες (q) προκρίνονται για τον τελικό.

### Τελικός

## Παραπομπές

000100μΕ Γυ
Νομοθετικό σώμα

Το **νομοθετικό σώμα** είναι είδος συνέλευσης με την εξουσία να θέτει, επεκτείνει και να καταργεί νόμους για μια πολιτική οντότητα (π.χ. για μια χώρα ή για μια πόλη). Στο σύστημα της διάκρισης των εξουσιών, η εξουσία των νομοθετικών σωμάτων είναι γνωστή ως νομοθετική εξουσία, η οποία ασκεί τη νομοθετική λειτουργία του κράτους. Στα περισσότερα κράτη, τα νομοθετικά σώματα παίζουν σπουδαίο ρόλο στη διακυβέρνησή τους.

Σε αρκετά κράτη η νομοθετική λειτουργία ασκείται από δύο ή σπανιότατα από περισσότερα ανεξάρτητα νομοθετικά σώματα. Όταν το κοινοβούλιο διαθέτει ένα σώμα λέγεται μονοθάλαμο, ενώ όταν αποτελείται από δύο σώματα (την άνω βουλή και την κάτω βουλή), λέγεται διθάλαμο. Χαρακτηριστικότερο παράδειγμα διθάλαμων κοινοβουλίων είναι αυτό των Η.Π.Α., όπου το Κογκρέσο αποτελείται από δύο σώματα: τη Βουλή των Αντιπροσώπων και τη Γερουσία. Διθάλαμα είναι επίσης τα κοινοβούλια της Ισπανίας και της Ιταλίας και κατά κανόνα τα κοινοβούλια των ομοσπονδιακών κρατών, όπως αυτά της Γερμανίας, της Αυστρίας, της Ρωσίας, του Μεξικού, της Αργεντινής, της Βραζιλίας και άλλων. Ο θεσμός της Γερουσίας στην Ελλάδα ως δεύτερου νομοθετικού σώματος λειτούργησε μεταξύ των ετών 1844-1864 και 1927-1935.

Ο όρος πρωτογενές δίκαιο αναφέρεται συνήθως στους νόμους που θεσπίζονται από τα νομοθετικά σώματα. Επιπλέον, τα νομοθετικά σώματα έχουν τη δυνατότητα να παρατηρούν και να κατευθύνουν τις πράξεις της κυβέρνησης. Για παράδειγμα, έχουν το δικαίωμα να τροποποιήσουν το ποσό του κρατικού προϋπολογισμού.

Τα μέλη ενός νομοθετικού σώματος ονομάζονται νομοθέτες, αντιπρόσωποι, βουλευτές ή γερουσιαστές (ανάλογα με τη χώρα). Σε κράτη με αντιπροσωπευτική δημοκρατία, οι βουλευτές συνήθως εκλέγονται με λαϊκή ψήφο. Ωστόσο, χρησιμοποιούνται επίσης οι μέθοδοι της έμμεσης εκλογής και του διορισμού από την εκτελεστική εξουσία. Αυτός ο τρόπος διορισμού των βουλευτών (ή γερουσιαστών) είναι πιο κοινός στα διθάλαμα νομοθετικά σώματα, που διαθέτουν άνω βουλή.

## Νομοθέτης

Ο νομικός όρος *κοινός νομοθέτης* αναφέρεται στο εκάστοτε σύνολο των μελών του νομοθετικού σώματος, ως απρόσωπος και διαχρονικός φορέας της λαϊκής βούλησης. Έτσι, ο κοινός νομοθέτης δύναται να συζητεί και να νομοθετεί για οποιοδήποτε ζήτημα κανονίζεται με νόμο. Ειδικά, όταν το σώμα ψηφίζει έναν εκλογικό νόμο, τότε χρησιμοποιείται ο εξειδικευμένος όρος *εκλογικός νομοθέτης*.

Επιπλέον, όταν το νομοθετικό σώμα έχει συντακτική εξουσία (δηλ. να θεσμοθετεί νέο Σύνταγμα), αναφέρεται ως *συντακτικός νομοθέτης*, ενώ όταν το σώμα ασκεί την αναθεωρητική λειτουργία (δηλ. να αναθεωρεί υπάρχον Σύνταγμα) λέγεται *αναθεωρητικός νομοθέτης*. Ο όρος *συνταγματικός νομοθέτης* ως συνώνυμο του αναθεωρητικού ή του συντακτικού νομοθέτη θεωρείται αδόκιμος, καθώς συνταγματικός χαρακτηρίζεται κάθε νομοθέτης (νομοθετικό σώμα), που προβλέπεται από το Σύνταγμα.

## Παραπομπές


Κατηγορία:Εξουσία
Κατηγορία:Νομοθετικά σώματα
Τζεμπέλ Αζαό

Το **Τζεμπέλ Αζαό** ή **Αντράρ Αφαό** είναι η υψηλότερη κορυφή στην οροσειρά Τασιλί ν'Ατζέρ στη νοτιοανατολική Αλγερία, σε υψόμετρο 2.158 μέτρων (7.080 ποδιών). Η περιοχή σχηματίζει τα βορειοδυτικά όρια της λεκάνης του Τσαντ. 

## Γεωγραφία
Το Τζεμπέλ Αζαό είναι κορυφή στην οροσειρά του Αντράρ στο Τασιλί Ν'Ατζέρ, ένα οροπέδιο ψαμμίτη στα βορειοανατολικά του Χογκάρ. Το βουνό σχηματίζει κορυφογραμμή στο οροπέδιο, περίπου παράλληλα προς τον γκρεμό. Ο ορεινός όγκος αποτελείται κυρίως από ψαμμίτη, ο οποίος είχε ως αποτέλεσμα τον σχηματισμό πολλών φυσικών λίθινων αψίδων. Το όρος Αφαό αποστραγγίζεται από διάφορα ουαντί, τα οποία συγκλίνουν στο Ουαντί Ιμιρχού. Το ουαντί αυτό ρέει βορειοανατολικά, στη συνέχεια στρέφεται βορειοδυτικά και εξαφανίζεται στην άμμο του Ισαουάν Εργκ στα δυτικά του Ιλιζί. 

## Παραπομπές
### Αναφορές


### Πηγές

*
*
*

Αζαο, Τζεμπελ
Μεγάλο δουκάτο

Το **μεγάλο δουκάτο** είναι μορφή του μοναρχικού πολιτεύματος, στο οποίο ο τίτλος του επίσημου αρχηγού κράτους είναι ο μεγάλος δούκας.

Μέχρι το 1806, όταν η Αγία Ρωμαϊκή Αυτοκρατορία καταργήθηκε, η χρήση του όρου "μεγάλο δουκάτο" ήταν σχετικά σπάνια. Ο όρος μεγάλο δουκάτο χρησιμοποιούταν συχνά ως το επίσημο όνομα κρατών που είχαν μικρότερο μέγεθος από τα περισσότερα σύγχρονα ευρωπαϊκά βασίλεια (π.χ., Δανία, Ισπανία, Ηνωμένο Βασίλειο). Ωστόσο, αυτά τα μεγάλα δουκάτα είχαν τις περισσότερες φορές μεγαλύτερο μέγεθος από τα κυρίαρχα δουκάτα στην Αγία Ρωμαϊκή Αυτοκρατορία, την Ιταλία ή τη Σκανδιναβία (π.χ. Άνχαλτ, Λωρραίνης, Μόντενα, Σλέσβιχ-Χόλσταϊν). Κατά τον 19ο αιώνα ο αριθμός των μεγάλων δουκάτων στην Ευρώπη δεν ξεπέρασε τα 14. Μερικά από τα μεγάλα δουκάτα δημιουργήθηκαν αρχικά ως θύλακες της Ναπολεόντειας Αυτοκρατορίας, αλλά αργότερα η ύπαρξη αυτών των μεγάλων δουκάτων αποκαταστάθηκε, ωστόσο συνήθως είχαν άλλα σύνορα και βασιλική δυναστεία. Μερικά μεγάλα δουκάτα ήταν κυρίαρχα και είχαν ονομαστική ανεξαρτησία (π.χ. Μπάντεν, Έσση, Μεκλεμβούργο-Σβέριν, Μεκλεμβούργο-Στρέλιτς, Ολδεμβούργο, Σαξ-Βαϊμάρη και Τοσκάνη), κάποια ήταν απλώς κυρίαρχες οντότητες σε προσωπική ένωση με μια μεγαλύτερη μοναρχία, της οποίας ο μονάρχης είχε τον τίτλο του μεγάλου δούκα ως δευτερεύοντα τίτλο (π.χ. Φινλανδία, Λουξεμβούργο, Τρανσυλβανία), άλλα ήταν εξαρτημένα κράτη μιας μεγαλύτερης μοναρχίας (π.χ. Μεγάλο Δουκάτο του Μπεργκ), ενώ υπήρχαν και μεγάλα δουκάτα των οποίων τα εδαφικά όρια ήταν ονομαστικά και το αξίωμα του μεγάλου δούκα ήταν καθαρά τιμητικός (π.χ. Φραγκφούρτη). 

Σήμερα (2020), το μόνο μεγάλο δουκάτο που υπάρχει στον κόσμο είναι το Λουξεμβούργο.
Κατηγορία:Δουκάτα
Κατηγορία:Μορφές διακυβέρνησης
Φαράτσι Ρεθύμνης

Το **Φαράτσι** είναι πολύ μικρός οικισμός του Δήμου Μυλοποτάμου στην Περιφερειακή Ενότητα Ρεθύμνης της Κρήτης, σε υψόμετρο 320 μέτρα. Βρίσκεται στην περιοχή του Μέσα Μυλοποτάμου σε απόσταση 43 χλμ. Α. από το Ρέθυμνο (μέσω Πάνορμο) και 16  χλμ Δ.-ΝΔ. από το Πέραμα (έδρα του δήμου). Ανατολικά και βόρεια του χωριού περνάει ο Γεροπόταμος. Ως οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε  κοινότητα Γαράζου. Σύμφωνα με το σχέδιο Καλλικράτης, μαζί με το Γαράζο, τα Μουρτζανά και την Ομάλα αποτελούν την τοπική κοινότητα Γαράζου που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 3 κατοίκους.

## Εξωτερικοί σύνδεσμοι

* Το χωριό της Κρήτης που ερημώθηκε από μια πολύνεκρη βεντέτα.... από τον ιστότοπο Μηχανή του χρόνου

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Ερρίκος Θ΄ του Λούμπιν

Ο **Ερρίκος Θ΄**, πολων. Henryk IX lubiński (1369 - 9 Ιανουαρίου 1419 ή 10 Ιουλίου 1420) από τον Οίκο των Πιαστ-Σιλεσίας ήταν δούκας του Μπζεκ/Μπρηγκ (1399-1400, μαζί με τον αδελφό του από το 1400), δούκας του Λούμπιν/Λύμπεν, Χόυνουφ/Χάυναου & Ολάβας/Όλαου. 

## Βιογραφία
Ήταν ο πρωτότοκος γιος του Ερρίκου Ζ΄ δούκα του Μπζεγκ και της Ελένης, κόρης του Όθωνα Ε΄ κόμη του Όρλαμυντε. 

## Οικογένεια
Νυμφεύτηκε το 1396 την Άννα των Πιαστ-Σιλεσίας-Οπόλε (πριν το 1374 - 1405/20;), κόρη του Πσεμύσλαφ Α΄ Νόσακ δούκα του Τσέσυν και είχε τέκνα:
* Ροβέρτος Β΄ 1396/1402-1431, δούκας του Λούμπιν & Χόινουφ.
* Βεντσέσλαος Γ΄ 1400-1423, δούκας της Ολάβα/Όλαου.
* Αικατερίνη 1400-1424, παντρεύτηκε τον Αλβέρτο Γ΄ κόμης του Λίντοβ-Ρουππίν.
* Άννα πριν το 1403-1420.
* Χέντβιχ πριν το 1404-1432, μέλος του συλλόγου του καθεδρικού στο Τρέμπνιτς.
* Λουδοβίκος Γ΄ πριν το 1405-1441, δούκας της Ολάβα.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.

## Αναφορές σε πηγές


Κατηγορία:Οίκος των Πιαστ-Σιλεσίας